شەفەق نیوز/ ئیتالیا ناسریاگە وە بەرهەمهاوردن خاسترین و خوەشترین جویرەیل پەنیر، باوجی وەگەرد ئەوەیش پەنیر "کاسۆ مارزو" وە رخبەرترین پەنیر لە جەهان هەشمار کریەێد، ک لە دورگەی " سەردینیا" لە ئیتاڵیا بەرهەم تێریەێد.
ئی جویر پەنیرە لە شیر بزن دروس کریەێد، و دویای ئەوە وە شیوەی  تۆپەڵ دانریەێدە دەێشت تا هشکەو بوود، باکتریاگان چنە ناو پەنیرەگە ئەرا ماوەی سێ مانگ ئایندە هشکەو بوود و ئامادەس ئەرا خواردن.
ئی بەکتریایەیلە  ماددەی جوراوجور لە پەنیرەگە دروس کەن ک فرە جار بوودە هوکار مەترسی وەبان ژیان ئایەم لە وەخت خواردنی تویش ژەهراوی بوین بوون ک تاقمەجاریگ بوودە هووکار مردن.
